# Chalmclausa

Chalmclausa (Champclause en francés) z-es una comuna occitana de Velai, situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia

Es una comuna de mièja montanha, daus iverns rigorós, situada sus un plan de 1200 metres a per aquí, e semnada de divèrses tucs, demest los quals mont Testavoira, ponch culminant dau Maigau (1436m), que lo flanc sud-est ocupa l'extrèm nòrd de la comuna. Lo quart nòrd-oèst de Chalmclausa es cobèrt d'un bòsc de resinós. Sembla que lo chapluòc de la comuna es estat desplaçat a Bossolet, en situacion periferica, mas sus la RD 15.

### Perimètre del territòri

Comunas confrontantas de Chalmclausa :
| Cairièras | Araulas | |
| Sant Julian e Chaptuèlh | | Maset de Sent Vòi |
| Montusclat | Sant Front | Fai |

## Toponimia

Las fòrmas ancianas son : Ecclesia de Champclausa en 1165, Chamclausa vès 1181, Parochialis ecclesia de Chanclausa en 1323, Chanclauza en 1343, Locus de Champo Clauso en 1464, Ecclesia Beatæ Mariæ de Campo Clausoen 1467, Chanclause en 1561.
Segon Dauzat, Chalmclausa vendriá deu resultat deu latin campus, « champ » amb l'adjectiu derivat deu latin clausatum, « sarrat amb de parets ». Supausava, benleu, que clausa representava clausat, mas en 1165, seriá malaisat... sans parlar de las autras atestacions.
Joan Arçac compren logicament lo nom coma lo resultat deu preindoeuropèu *calmis (sens actual « plana (nauta) sans aubres, landa ») e de l'adjectiu clausa, « barrada, sarrada ».

### Bossolet

Las fòrmas ancianas son : Bauzolet, vès 1080, Bossol en 1243, Bossolet en 1256, Bossole, mand. castri de Bonas en 1317, Bossolhetum en 1457, Boussollet en 1546, Bossolet en 1597.
Segon Joan Arçac, lo nom pòt èsser un diminutiu de Bouzols, de la racina preindoeuropèa *bol-, « nauçada, elevacion de terren », alargada amb -t-/-d- e sufixe -iolu... Bouzols es lo nom d'un chastèl e d'un ròc escalabrós. Las fòrmas en -ss- serián de diminutius de bòsc o deu lengadocian bosòla, bòusòla, « bòla, orada, abròa, montet ».

## Istòria

En 1789, Chalmclausa dependiá de la província de Velai, de la subdelegacion e senescauciá deu Puèi. Sa gleisa parochala, diocèsi deu Puèi e archipreirat de Monistròl de Leir, èra deu vocable de Nòstra Dòna; lo chapítol deu Puei presentava a la cura. La gleisa de Bossolet-bas saguèt erigida en sucursala lo 29 de junh de 1841. Vialatge catolic dins una comuna reformada ?

## Administracion

Lista delhs cònsols successius :
| Periòde | Periòde | Identitat | Etiqueta |
| junh de 2018 | (2026) | Emmanuel Palhier$^,$ | |
| març de 2001 | 2018 (demission) | Michel Dupéray | divèrs dreita |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 203, totala: 207 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 920 | 668 | 791 | 901 | 962 | 1 042 | 1 166 | 1 125 | 1 091 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 058 | 1 064 | 993 | 1 027 | 1 064 | 1 066 | 1 176 | 1 087 | 1 050 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 044 | 1 020 | 1 048 | 931 | 873 | 796 | 789 | 724 | 641 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 525 | 446 | 373 | 274 | 243 | 229 | 224 | 229 | 222 225 |
| 2009 | 2010 |
| 215 220 | 207 211 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 204 abitants e la densitat èra de 9,16 ab/km².

## Ligams extèrnes

* Chalmclausa sobelh site de l'Insee

## Nòtas e referéncias

* ↑ https://web.archive.org/web/20160304221246/http://macarel.net/files/parlem/Parlem_2-069.pdf
* 1 2 Augustin Chassaing, Antoine Jacotin Dictionnaire topographique... de la Haute-Loire, 1907, p. 60 https://gallica.bnf.fr/ark:/12148/bpt6k392965/f109.item
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 138, a Camps
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 335
* 1 2 Augustin Chassaing, Antoine Jacotin Dictionnaire topographique... de la Haute-Loire, 1907, p. 60 https://gallica.bnf.fr/ark:/12148/bpt6k392965/f109.item
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 402 e 30
* ↑ https://www.lacommere43.fr/mezenc-meygal/item/15715-champclause-emmanuel-palhier-elu-maire.html
* ↑ http://www.mairiedechampclause.fr/
* Portal de Velai
* Portal de Lengadòc